The Joshua Tree

The Joshua Tree on irlantilaisen rock-yhtye U2:n viides studioalbumi. Albumin tuottivat yhtyeen edellisen albumin tavoin Daniel Lanois ja Brian Eno, ja se julkaistiin 9. maaliskuuta 1987 Island Records -levymerkillä. U2 siirtyi albumilla musiikillisesti täsmällisempään ja selkeämpään tyyliin, minkä johdosta se erosi ambient-vaikutteisesta edeltäjästään The Unforgettable Fire huomattavasti. U2 aloitti albumin levyttämisen vuoden 1986 tammikuussa Irlannissa, ja se viimeisteltiin vuoden 1987 alussa. Albumin keskeisenä teemana on Yhdysvallat, ja yhtye sai inspiraation albumin tekemiseen muun muassa amerikkalaisesta kirjallisuudesta ja politiikasta sekä taannoisista kiertuekokemuksistaan. Yhtyeen pyrkimyksenä oli luoda albumille elokuvamainen tunnelma, joka herättäisi mielikuvia Yhdysvalloista. Tämän tueksi U2 poseeraa albumin kansikuvassa amerikkalaisella aavikolla. The Joshua Tree oli U2:n kaupallinen ja maailmanlaajuinen läpimurto, ja teki siitä yhden maailman suurimmista yhtyeistä. Albumi sai hyvin lämpimän vastaanoton, ja se nousi listaykköseksi yli kahdessakymmenessä maassa rikkoen lukuisia levynmyyntiennätyksiä. Singleinä julkaistuista kappaleista ”With or Without You”, ”I Still Haven’t Found What I’m Looking For” ja ”Where the Streets Have No Name” muodostui yhtyeen uran suurimpia hittejä. The Joshua Tree palkittiin vuonna 1988 muun muassa vuoden albumin Grammy-palkinnolla, ja se on myös arkistoitu Yhdysvaltain kongressin kirjaston National Recording Registryyn historiallisesti ja kulttuurisesti merkittävänä musiikkiteoksena.Complete National Recording Registry Listing, Library of Congress. Viitattu 7.9.2020. Rolling Stone valitsi albumin 1980-luvun kolmanneksi parhaaksi rocklevyksi. The Joshua Tree on myynyt kansainvälisesti yli 25 miljoonaa kappaletta, mikä tekee siitä yhden maailman myydyimmistä albumeista. ==Kappaleet== ==20th Anniversary Edition== Albumista julkaistiin remasteroitu versio "Joshua Tree 20th Anniversary Edition" vuonna 2007. Remasteroidusta albumista on olemassa kolme eri versiota, tavallinen, bonus-CD:n sisältävä versio ja bonus-CD:n sekä DVD:n sisältävä versio. Bonus-CD sisältää alun perin singlejen B-puolina julkaistuja kappaleita, demoja ja harvinaisuuksia. ===Bonus CD=== # Luminous Times (Hold on to Love) - 4:35 # Walk to the Water - 4:49 # Spanish Eyes - 3:16 # Deep in the Heart - 4:31 # Silver and Gold - 4:38 # Sweetest Thing - 3:05 # Race Against Time - 4:03 # Where the Streets Have No Name (Single edit) - 4:50 # Silver and Gold" (Sun City) - 4:43 # Beautiful Ghost/Introduction to Songs of Experience - 3:56 # Wave of Sorrow (Birdland)" - 4:06 # Desert of Our Love - 4:59 # Rise Up - 4:08 # Drunk Chicken/America - 1:31 ==Singlet== * I Still Haven't Found What I'm Looking For * Where the Street Have No Name * With or Without You * Bullet the Blue Sky * In God's Country * One Tree Hill ==Muusikot== * Bono - laulu, huuliharppu * The Edge - kitarat, laulu * Larry Mullen Jr. - rummut * Adam Clayton - basso * Brian Eno – koskettimet, taustalaulu, tuotanto * Daniel Lanois – kitara, tamburiini, taustalaulu, tuotanto * Flood – miksaus * Steve Lillywhite – tuotanto, miksaus * Bob Ludwig – masterointi == Arvosteluja == * Helsingin Sanomat, verkkoliite: ==Lähteet== Luokka:Vuoden 1987 albumit Luokka:U2:n albumit Luokka:Brian Enon tuottamat albumit Luokka:Grammy-palkitut albumit